Allianz Arena () este un stadion de fotbal situat în nordul orașului München, în Bavaria, Germania. Pe Allianz Arena au avut loc meciurile echipelor FC Bayern München și TSV 1860 München începând cu sezonul 2005/2006 (deschis pe 30 mai 2005). Pe durata Campionatului Mondial de Fotbal 2006, stadionul a fost denumit FIFA World Cup Stadium Munich. În competițiile UEFA de club, el este numit Fußball Arena München, și a găzduit Finala Ligii Campionilor 2012. Stadionul este poreclit "Schlauchboot" (lotcă). Cu începutul sezonului 2017/2018, numai clubul FC Bayern München joacă în acest stadion. Clubul 1860 München, care a fost, din 2006, sublocatar, a fost retrogradat din 2. Bundesliga în Regionalliga Bayern, iar contractul de închiriere a fost reziliat. El dispută meciurile sale în Grünwalder Stadion cu în prezent 15.000 de locuri